संजय : जेकर ए जसूस न तां, ते जेकर सदाचार दे असली प्रचारक न तां बी, तूं मिगी सनाई लैन दे जे अज्जै दे समें च बुरा उयै आदमी ऐ जेह्दी बुराई पकड़ोई जा, जग-जाह्र होई जा। जेह्दी बुराई परदे पिच्छें ढकी दी, रौंह्दी ऐ। उयै इज्जतू दा सारें शा बड्डा दावेदार बनदा ऐ। सारे मर्हक्खे पाये दे न ते मंच पर इक ड्रामा खेढी जारदे न। जेह्ड़ा जिन्नी सफलता कन्ने दूए दियें अक्खियें च लेत्तर पांदा ऐ ओ उन्ना गै सफल इन्सान खुआंदा ऐ।